kulcsszavas hirdetés « BizBigyó
Archive for the ‘kulcsszavas hirdetés’ Category
Tekintve, hogy a hazai fogyasztók (felteszem, főként web 1.0-ás) közössége erőteljes Startlap fogyasztó, ez nem egy olyan esemény, ami mellett a médiás-marketingesek csendben elmehetnek. Ha jól látom, a nagyforgalmú Startlap oldalakon az Etarget hirdetési helye/ szponzorált ajánlat doboza nagyjából a lap aljára került, de a kisebbeken, úgy látszik, jobb eséllyel kerülnek top pozícióba. A Startlap Nők oldalán a szponzorált ajánlat doboz az oldal legalsó részében található – a hirdető mégsem lehet elégedetlen, hiszen csak a kattintás után fizet, így ha viszonylag rikébban is kerül oda egy felhasználó, hogy az alsóbb részeket nézegesse, a hely még kihasznált marad, és a teljesítmény sem marad el – költséghatékonyan kap látogatót a hirdető cég. Persze egy jobb elhelyezéssel jobb átkattintási arányt, több látogatót lehetne hozni, de kezdetnek nem rossz.
BülBül alias Máth András a keresőmarketingről
Mint Konrád és Pollner is megírta, BülBül felfedte kilétét (Máth Gábor András a Ringier csoport piackutatásokért felelős vezetője, aki, nem a céget képviselve, BülBül nicknéven független bloggerkedik).
Ami ennél is érdekesebb: A magyar médiapiac kilátásai 2007-re vetített, 30 oldalas tanulmányában ír a keresőmarketingről is, igaz említés szintjén:
“Nem írtam sokat új online eszközök megjelenéséről, pedig várható a Google által bevezetett
Adwords szolgáltatás – vagy klónjainak – erőteljes megjelenése éppúgy, mint a keresőmarketinget
alkalmazó hirdetések erősödése. ”
A Google AdWords keresőhirdetési rendszere maga is egy klón (az Overture szabadalmát használja), ha már kulcsszavas, licitrendszerű hirdetésről beszélünk, de tény és való, hogy a különböző szempontokból hasonló hazai ‘klónok’ a Google sikerét veszik alapul, csak pl. nincs saját keresőjük, vagy nincs tényleges licitrendszer stb.
Az ‘erőteljes megjelenés’ , feltételezem, az eddigieknél még ‘erőteljesebb piaci jelenlétet’ jelenti, és nem a szó szerinti megjelenést vagy felbukkanást, ami már 2006-ban is elég erőteljes volt (a keresőmarketing felnőttéválásának éve).
Máth András szerint, a marketingesek a kulcsszó alapú Google AdWords videóreklámokra harapnak majd rá leginkább – de ezek még az USA-ban is, akárcsak a mobilhirdetések, tesztfázisban vannak, és nagyon korlátozott számú weboldalon érhetőek el. A Google AdWords féle mozgó filmsor, nem az a mozgó filmsor, amit a tévében megszoktunk, hiszen egyrészt élesebben targetált, másrészt aktuális licit alapon kerül egy weboldalra, és nem standard megállapodás alapján. Tehát amennyire vonzó, olyannyira zavarbaejtő is lehet ezen marketingesek számára az eltérő működési elvek miatt.
Arra is kitér a tanulmány, hogy a Google Kft. most készíti javában az ország-elemzést.
(Ne feledjük, a Google Kft. jelenleg egy főből áll, az ún. ‘country representative’-ből, vagyis Peresztegi Zoltánból, akinek a kétszem vállán nyugszik a felelősség, hogy milyen stratégiával kezd a Google Magyarországon mozogni. Viszont ne gondoljuk azt, hogy ez egyenesen annak szól, hogy ‘kicsi országnak ez jár’ – a 2006 őszén Dennis Woodside-dal készített interjúból az is kiderült, hogy ez egy bejáratott módszer: Izrael, Egyiptom, feltehetőleg az EMEA legerősebb országai Lengyelország mellett, is először egy egyfős ‘Mr Gugli’-t kaptak felderítőül – csak éppen Izraelben már a második mérnöki központot hozzák létre, mert azt a visszajelzést kapták, hogy nagyon jók a mérnökök, és a kb. 7 milliós lakosság 50%-a rendelkezik széles sávú internethozzáféréssel. Tehát az ország-elemzésnek nagy súlya lesz, amit nemcsak a keresőmarketing, hanem az egész online piac megérezhet.)
De vissza Máth András tanulmányához: figyelemreméltó részek számomra még:
a több csatornás érvelés hangsúlyozása
a BTL elleni kommunikáció, “amikor konkrét lépések várhatóak
azzal kapcsolatban, hogy ezen összegek egy része kerüljön át/vissza az atl területre” (2006-ban is voltak már egész konkrét lépések, pontosan ezzel a szándékkal) :)
a long tail (hosszú farok) elve alapján megszerezhető kiváló kis szájtok (az újabb nagyok hiányában),
és a KKV-k hirdetési kedvének döntő szerepe.
ps: sajnálom, hogy BülBül annak idején nem reagált a blogmém invitálásra, amit Vera indított el.
Posted in Google, keresőmarketing - SEM, kulcsszavas hirdetés, magyar, Magyarország, Online marketing, online stratégia | 3 hozzászólás »